b"\n_START_ARTICLE_\nLinde Lazer\n_START_SECTION_\nBiografija\n_START_PARAGRAPH_\nSvoje otro\xc5\xa1tvo je pre\xc5\xbeivel v okolici Helsinkov. Njegov o\xc4\x8de Olli je bil in\xc5\xbeenir, njegova mati Riita pa je bila stevardesa, ki je delala za finsko letalsko dru\xc5\xbebo Finnair. Ima tudi brata z imenom Jude, ki je bil rojen \xc5\xa1tiri leta kasneje kot Linde. \xc5\xbde kot otrok je obo\xc5\xbeeval glasbo, tako kot njegov o\xc4\x8de, je bil tudi on nor na Elvisa Presleyja. Ko je bil Linde star 10 let, mu je o\xc4\x8de za bo\xc5\xbei\xc4\x8d kupil prvo kitaro. Njegova idola sta bila kitarist skupine Guns N' Roses Slash in rock pevec Iggy Pop. Linde je poro\xc4\x8den z Mariam\xc2\xa0\xc2\xbbManna\xc2\xab\xc2\xa0J\xc3\xa4ntti, s katero ima tudi h\xc4\x8derko Olivio, rojeno marca 2003. \xc5\xa0e vedno pa si je zelo blizu z dolgoletnim prijateljem in basistom skupine HIM, Migeom.\n_START_SECTION_\nDaniel Lioneye and The Rollers\n_START_PARAGRAPH_\nLeta 2001 so se izvorni \xc4\x8dlani skupine HIM lotili tudi stranskega projekta - Daniel Lioneye, rock'n'roll skupine, kjer se je kot pevec preizkusil kitarist Linde Lazer, pevec Ville Valo je igral bobne, basist Mig\xc3\xa9 Amour pa bas in kitaro. Kot produkt tega projekta je nastal album Daniel Lioneye and The Rollers. Album naj bi bil nekak\xc5\xa1na tr\xc5\xa1a oblika Elvisa Presleyja. Album ni bil dele\xc5\xbeen pretirane medijske pozornosti.\n_START_SECTION_\nOprema\n_START_PARAGRAPH_\nLinde na koncertih igra na razli\xc4\x8dne modele kitar Gibson SG, za snemanje albumov pa uporablja razli\xc4\x8dne kitare, kot so Gibson ES 1500, Gibson SG 61, Gibson Les Paul, Fender Stratocaster in druge. Na koncertih uporablja oja\xc4\x8devalce znamke Laney, za snemanja pa posebne modele iste znamke."